./data/phi0914/phi00140/phi0914.phi00140.perseus-lat1.xml
Titus Livius (Livy)
in area Volcani et Concordiae       sanguinem pluvit; et pontifices hastas motas nuntiavere et Lanuvii simulacrum       Iunonis Sospitae lacrimasse   pestilentia in       agris forisque et conciliabulis et in urbe tanta erat, ut Libitina ad funera vix       sufficeret   his prodigiis cladibusque anxii       patres decreverunt, ut et consules, quibus diis videretur, hostiis maioribus       sacrificarent et decemviri libros adirent         eorum decreto supplicatio circa omnia pulvinaria Romae in diem unum indicta est        iisdem auctoribus et senatus censuit et consules edixerunt, ut per totam Italiam       triduum supplicatio et feriae essent   pestilentiae tanta vis erat, ut, cum            propter defectionem Corsorum bellumque ab Iliensibus concitatum in       Sardinia octo milia peditum ex sociis Latini nominis placuisset scribi et       trecentos equites, quos M Pinarius praetor secum in Sardiniam traiceret,  tantum hominum demortuum esse, tantum ubique aegrorum consules       renuntiaverint, ut is numerus effici militum non potuerit   quod deerat militum, sumere a Cn Baebio proconsule, qui Pisis hibernabat, iussus praetor atque inde in       Sardiniam traicere   L, Duronio praetori, cui       provincia Apulia evenerat, adiecta de Bacchanalibus quaestio est, cuius residua       quaedam velut semina ex prioribus malis iam priore anno adparuerant;  sed magis inchoatae apud L Pupium praetorem quaestiones erant quam ad exitum ullum perductae  id       persecare novum praetorem, ne serperet iterum latius, patres iusserunt             et legem de ambitu consules ex       auctoritate senatus ad populum tulerunt